
1. Jõe tn 3  ja  1. Jõe tn 3a
katastriüksuste liitmine

1.	Asjaolud ja menetluse käik
Narva linna haldusterritooriumil asub kinnistu (kinnistusregistri registriosa nr 1909), mis koosneb kahest katastriüksustest – 1. Jõe tn 3 (katastritunnus 51104:004:0174, pindala 266 m², sihtotstarve - elamumaa) ja 1. Jõe tn 3a (katastritunnus 51104:004:0010, pindala 942 m², sihtotstarve - elamumaa).  
Vastavalt Tartu Maakohtu kinnistusosakonna andmetele on kinnistu omanik osaühing RIK SUUR (rg-kood 10518436).
Osaühing RIK SUUR juhatuse liige, Roman Aleksejev esitas 13.05.2020.a. Narva Linnavalitsuse Arhitektuuri- ja Linnaplaneerimise Ametile antud katastriüksuste ühendamise kohta avalduse (dokumendi registris nr 4486/1-12.3).
Maakorraldustöid teostab maamõõdu firma KLINES OÜ, kes esitas Narva Linnavalitsusele 13.05.2020.a. omanike poolt kooskõlastatud maakorralduskava (katastriüksuste liitmise skeemi) ja 12.06.2020.a. vormistatud moodustatava katastriüksuse piiriprotokolli.
Katastriüksuste liitmisel määrab kohalik omavalitsus oma otsusega uuele moodustatavale maaüksusele vastavalt maakatastriseadusele ja ruumiandmete seadusele koha-aadressi ja maa sihtotstarbe.  Kuna katastriüksused on hoonestamata ja detailplaneering puudub, siis maakatastriseaduse § 18 lõike 1 punkti 1 kohaselt määratakse sihtotstarve kehtestatud üldplaneeringu alusel elamumaa.

2.	Õiguslikud alused
2.1	Asjaõigusseaduse § 54 lõike 1 kohaselt võib kinnisasju ühendada üheks kinnisasjaks või ühte kinnisasja jagada mitmeks kinnisasjaks ainult omaniku soovil;
[bookmark: _GoBack]2.2	Maakorraldusseaduse § 3 lõike 1 kohaselt kuulub maakorralduse läbiviimine linna territooriumil kohaliku omavalitsuse pädevusse;
2.3	Narva Linnavolikogu 24.01.2013.a otsusega nr 3 kehtestatud Narva linna üldplaneering;
[bookmark: para18lg1]2.4 Maakatastriseaduse § 18 lõike 1 punkti 1 kohaselt määrab linna- või vallavalitsus ehitisteta katastriüksusele sihtotstarve maa tegeliku kasutuse alusel või detailplaneeringu koostamise kohustuse puudumisel üldplaneeringu alusel;
2.5	Ruumiandmete seaduse § 54 lõike l järgi on koha-aadressi määraja linna- või vallavalitsus.

3.	Otsus
Kinnitada omaniku avalduse ja lisatud liitmise skeemi alusel katastriüksuste 1. Jõe tn 3 (51104:004:0174) ja 1. Jõe tn 3a (51104:004:0010) liitmine ja määrata moodustatavale maaüksusele:
3.1  koha-aadress – 1. Jõe tn 3;
3.2  maa sihtotstarve – elamumaa (001; E).

4.	Rakendussätted
4.1 Korraldus jõustub teatavakstegemisest.
4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

